विश्व एथलेटिक्स : क्वालीफाई करने से चूकी हरवंत  
भारत की हरवंत कौर 13वीं विश्व एथलेटिक्स चैम्पियनशिप-2011 के पहले दिन चक्का फेंक क्वालीफाईंग मुकाबले में 21वें स्थान पर रहीं।
भारत की महिला एथलीट हरवंत कौर 13वीं विश्व एथलेटिक्स चैम्पियनशिप-2011 के पहले दिन शनिवार को चक्का फेंक क्वालीफाईंग मुकाबले में 21वें स्थान पर रहीं। इस प्रकार वह मुख्य दौर में जगह बनाने से चूक गईं।  हरवंत ने क्वालीफाईंग में 56.49 मीटर दूर चक्का फेंका जो उनके इस वर्ष के सर्वश्रेष्ठ प्रदर्शन से कम है। इस वर्ष हरवंत का सर्वश्रेष्ठ प्रदर्शन 58.78 मीटर था।   क्वालीफाईंग मुकाबले में पहले स्थान पर जर्मनी की नाडिने मूलर रहीं। मूलर ने 65.54 मीटर चक्का फेंका जबकि दूसरे स्थान पर चीन की यानफेंग ली (64.44 मीटर ) रहीं। क्यूबा की यारेलयस बरोईस (63.80 मीटर) तीसरे जबकि  पोलैंड की जानेटा ग्लानक (63.44 मीटर) चौथे स्थान पर रहीं वहीं चीन की जियान तान (62.26 मीटर) पांचवें स्थान पर रहीं। उल्लेखनीय है कि इस स्पर्धा में क्वालीफिकेशन मार्क 62.00 मीटर था।